句
作者：褚載
朝代：唐

paragraphs: 相逢多是醉醺然，應有囊中子母錢。
有興欲沽紅麴酒，無人同上翠旌樓。
星斗離披煙靄收，玉蟾蜍耀海東頭。
鹿胎冠子水晶簪，長嘯欹眠紫桂陰。
躞蹀馬搖金絡腦，嬋娟人墜玉搔頭。
狂歌放飲渾成性，知道逍遙出俗籠。
除却洛陽才子後，更誰封恨弔懷沙。
蓮浦浪澄堪倚釣，柳堤風煖好垂鞭。
上馬等閑銷白日，出門輕薄倚黃金。
淨名方丈雖然病，曼倩年涯未有多。